**Ajka Város Önkormányzata Képviselő-testületének**

**39/2019. (XII.13.) önkormányzati rendelete**

az önkormányzat 2019. évi költségvetéséről szóló 33/2019. (XI.29.) önkormányzati rendelettel, 28/2019. (X.3.) önkormányzati rendelettel, 24/2019. (VII.11.) önkormányzati rendelettel, 20/2019. (IV.17.) önkormányzati rendelettel, 14/2019. (III.29.) önkormányzati rendelettel módosított 5/2019. (II.14.) önkormányzati rendelet módosításáról.

Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

**1. §** (1)Ajka város Önkormányzatának képviselő-testülete az önkormányzat 2019. évi költségvetését módosítja és a rendelet 2. § (1-3) bekezdések helyébe a következő bekezdések lépnek:

1. a költségvetés

aa) bevételi főösszegét 8.557.478.000 forintban

ab) kiadási főösszegét 9.465.511.000 forintban

ac) a hiányt 908.033.000 forintban

1. finanszírozási előirányzat

ba) bevételi összegét 1.495.061.000 forintban,

bb) kiadási összegét 587.028.000 forintban,

1. a költségvetés

ca) ***bevételi főösszegét***  ***10.052.539.000* *forintban,***

cb) ***kiadási főösszegét 10.052.539.000* *forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2019. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2019. évi költségvetésének kiadási főösszegén belül:

**1. A költségvetési kiadási előirányzatok összegét**

*1.1. személyi jellegű kiadások 2.011.241.000 forintban,*

*1.2. a szociális hozzájárulási adó 426.561.000 forintban,*

*1.3. a dologi jellegű kiadások 2.592.262.000 forintban,*

*1.4. támogatásértékű működési kiadás 1.947.000 forintban,*

*1.5. működési célú pénzeszköz átadás*

*államháztartáson kívülre 1.030.909.000 forintban,*

*1.6. társadalom és szoc. pol. támogatás 18.643.000 forintban,*

*1.7. az ellátottak pénzbeni juttatásai 0 forintban,*

*1.8. előző évi elszámolások 4.951.000 forintban,*

*1.9 tv. előíráson alapuló bef. 7.289.000 forintban,*

**2. A felhalmozási célú kiadások összegét**

*2.1. felújítási kiadások 965.610.000 forintban,*

*2.2. beruházási kiadások 1.415.052.000 forintban,*

*2.3. támogatásértékű felhalmozási kiadás 1.200.000 forintban,*

*2.4. felhalmozási célú pénzeszköz átadás*

*államháztartáson kívülre 792.981.000 forintban,*

*2.5. pénzügyi befektetések 91.500.000 forintban,*

*2.6. adott kölcsönök 105.000.000 forintban,*

 **3. finanszírozási műveletek kiadási előirányzatát**

*3.1. működési kiadás (folyószla hiteltörl.) 500.000.000 forintban,*

*3.2. áll. belüli megelőlegezés visszafizetés 87.028.000 forintban*

a költségvetési kiadások tekintetében a 4. - 5. és 7. mellékletben részletezettek szerint, a felhalmozási kiadások tekintetében a 6., 6/A. mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg.

**2. §** Ajka város Önkormányzatának képviselő-testülete az önkormányzat 2019. évi költségvetését módosítja és a rendelet 4. § (1) bekezdése helyébe a következő bekezdés lép:

1. A képviselő-testület a 2019. évi költségvetésében 0 forint működési általános, 365.000 forint működési cél- és 0 forint felhalmozási céltartalékot állapít meg.

A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.

1. **§** Ezen rendelet 2019. december 14-én lép hatályba.

**A j k a, 2019. december 13.**

**Kihirdetés napja: 2019. december 13.**

 **Schwartz Béla Dr. Jáger László**

 **polgármester** **címzetes főjegyző**

**I N D O K O L Á S**

## A rendelet 1. § -ához:

Ezen rendeletmódosítási javaslat beterjesztését az államháztartásról szóló 2011. évi CXCV. törvény 34. § (4) bekezdése teszi lehetővé. A képviselő-testület, legkésőbb a költségvetési beszámoló határidejéig, december 31-ei hatállyal módosíthatja költségvetési rendeletét.

#### A módosítás tartalmazza a még folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat, a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 10.052.539 eFt-ra változik, az előző módosításhoz képest a növekedés 834 eFt.

Az előterjesztés készítésének lezárása: 2019. december 6-án történt.

**Bevételek**

**Központosított felhalmozási előirányzatok**

Ajka város Önkormányzata **834 eFt pályázati** **közművelődési érdekeltségnövelő támogatásban** részesült, az elnyert pályázati összeghez a működési tartalékból 1.500 eFt-ot az önkormányzat önrészként biztosít. A központi költségvetési támogatás az önkormányzati fenntartású közművelődési intézmény műszaki technikai eszközállományának, berendezési tárgyainak gyarapítására, épületének karbantartására, felújítására fordítható.

A feladat végrehajtása érdekében átcsoportosítottunk:

* 1.556 eFt-ot a Nagy László Városi Könyvtár és Szabadidő Központ intézményhez,
* 778 eFt-ot a Regenbogen Német Nemzetiségi Óvoda és Művelődési Háznak intézményfinanszírozás címén, a fejlesztési kiadások fedezetéül.

2019-es panelprogram korrekciója előirányzat terhére átcsoportosításokat hajtottunk végre az alábbi kiadásokra:

* Az önkormányzat az Ajkai Szó folyóirat révén biztosítja a város lakóinak széleskörű tájékoztatását az önkormányzat döntéseiről, kulturális és sporteseményekről, valamint minden olyan eseményről, melyek az olvasó számára fontosak. Az Ajkai Média Nonprofit Kft. tevékenységének zavartalan folytatásához a likviditás javítására forrás bevonására van szükség. A Média Kft. részére tagi kölcsön címén 27.000 eFt-ot csoportosítottunk át azzal, hogy az Ajka TV Kft. működéséhez 9.000 eFt tagi kölcsönnel járuljon hozzá, mivel az a tapasztalat, hogy a televíziós szolgáltatás közérdekű tartalmai mellett nem helyezhető el olyan mennyiségű kereskedelmi hirdetés, amely a többlet költségeket fedezné.

**Intézményi átcsoportosítások**

*2. Címszám:* ***Regenbogen Német Nemzetiségi Óvoda és Művelődési Ház***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Az intézménynél szükségessé vált az előirányzatok módosítása a felmerült kiadások fedezetére, a személyi juttatások előirányzatát 450 eFt-tal csökkentettük a munkaadókat terhelő járulékok javára.

Az önkormányzatnak a 2020. évi étkeztetési szolgáltatási díj emelésével kapcsolatban több szempontot is figyelembe kell venni. Az önkormányzat által működtetett oktatási, gyermekjóléti, és szociális intézményekben az étkeztetést kettő szolgáltató mellett önkormányzati intézmények saját konyhája is végzi.

Alaposnak kell lenni annak érdekében, hogy a szolgáltatás színvonalát megőrizzük, a hatályos jogszabályi előírások betartásának feltételeit biztosítsuk, valamint az ellátottak teherviselő képességét is figyelembe vegyük.

A nevelési oktatási intézményekben a gyermekek és a tanulók étkeztetését a gyermekek védelméről szóló **1997. évi XXXI. törvény (**a továbbiakban**: Gyvt.)** szabályozza. A Gyvt. értelmében a **települési önkormányzat** biztosítja gyermekétkeztetést az **általa fenntartott** bölcsődében és óvodában, továbbá a közigazgatási területén a **tankerületi központ**, valamint az állami szakképzési és felnőttképzési szerv által fenntartott általános iskolában, szakközépiskolákban, szakgimnáziumokban és más nevelési-oktatási intézményben**.** A **települési önkormányzat** biztosítja az étkeztetést a közigazgatási területén a „köznevelési fenntartó” által fenntartott **kollégiumban** elhelyezett gyermekek, tanulók részére is.

Az óvodába járó gyermeknek és tanulónak joga, hogy óvodai életrendjét, iskolai tanulmányi rendjét étkezési lehetőség biztosításával alakítsák ki.[Nemzeti köznevelésről szóló 2011. évi CXC. törvény (a továbbiakban: Nkt.) 46. § (3)]. A Gyvt. 151.§ (2a) bekezdése alapján, ha a (2) bekezdés szerinti gyermekétkeztetést a települési önkormányzat biztosítja, úgy az intézményi térítési díjat is a települési önkormányzat állapítja meg.

A gyermekétkeztetési támogatás (étkezési normatíva) igénylésének feltétele, hogy az önkormányzat **saját fenntartásában lévő költségvetési szerv útján,** társult feladatellátás esetén a társulás által fenntartott költségvetési szerv útján, vagy gazdasági társaságtól, egyéni vállalkozótól, központi költségvetési szervtől vagy nemzetiségi önkormányzattól **vásárolt szolgáltatással** biztosítsa az étkeztetést**. (**2019. évi LXXI. törvény Magyarország 2020. évi központi költségvetéséről). A települési önkormányzatokat kötött felhasználású támogatás illeti meg az általuk a bölcsődében, a fogyatékos személyek nappali intézményében elhelyezett gyermekek számára biztosított, továbbá az óvodai, iskolai, kollégiumi gyermekétkeztetés egyes kiadásaihoz. Fontos, az élelmezési normák felülvizsgálata, mellyel a 2020-as évben a megfelelő költségvetés tervezését megalapozzuk.

A norma és szolgáltatói egységár emelését a 37/2014. (IV.30.) EMMI rendeletben meghatározott közétkeztetésre vonatkozó táplálkozás-egészségügyi előírásai, az élelmiszer árak várható emelkedése, valamint a 2020. évi minimálbér és garantált bérminimum emelkedésének hatása indokolja.

A szállítókkal egyeztetést folytattunk, intézményi rendszerben pedig figyelemmel voltunk a 2020. évi finanszírozhatóságra. Az 10. mellékletben részletezzük, hogy 2020. január 1-jétől melyik intézményi ellátásnál változik 5 %-kal a napi nyersanyag norma,valamint a közös teherviselés jegyében figyelembe véve a költségnövekedéseket, 12 %-os szolgáltatói áremeléssel számoltunk.E megoldással a nevelési és oktatási, valamint a szociális intézmények jogszerűen tudják megállapítani a térítési díjakat.

Ajka város Önkormányzata kötelező gyermekétkeztetési feladatait, telephelyekre lebontva az alábbi önkormányzati intézménnyel és szolgáltatók bevonásával látja el a Városi Intézmények Működtető Szervezetén keresztül:



A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásáról szóló 25/2005. (VII.13.) rendelet 2. § (2) bekezdésére figyelemmel a 2., 2/A., 3., 4., 5., 6., 7., 10., 12., 14. mellékletek kerültek módosításra és kiegészítésre.

**A j k a, 2019. december 13.**

 **Dr. Jáger László**

 **címzetes főjegyző**